રિચા ચઢ્ઢા ૨૦૦૮માં ‘ઓયે લકી લકી ઓયે’ ફિલ્મમાં એક નાનકડા રોલથી બોલિવૂડમાં પ્રવેશી. ત્યારબાદ ૨૦૧૨માં ‘ગેંગ્સ ઓફ વાસેપુર’ના બે ભાગે સ્પષ્ટ કરી દીધું કે તે એક પ્રતિભાશાળી અભિનેત્રી છે. ત્યારબાદ તેની ‘રામલીલા’ અને ‘મસાન’ જેવી ફિલ્મો આવી, જેણે ઇન્ડસ્ટ્રીની ગંભીર અભિનેત્રીઓમાં સામેલ કરી. પોતાના ફેમિલી બેકગ્રાઉન્ડ અંગે વાત કરતાં તે કહે છે કે મારા પિતા પંજાબી અને માતા બિહારી છે. મારો જન્મ અમૃતસરમાં પંજાબના ખરાબ સમય દરમિયાન થયો ત્યારે હું માત્ર દોઢ વર્ષની હતી. તે સમયે અમારા પરિવારને નિશાન બનાવાયો અને અમે દિલ્હી ચાલ્યાં ગયાં. અમારે પંજાબમાં અમારું બધું જ છોડીને દિલ્હીમાં નવેસરથી જિંદગી શરૂ કરવી પડી.